**SOCIALINIO PEDAGOGO VEIKLA IR FUNKCIJOS**

**Socialinio pedagogo veiklos tikslas** – atsižvelgiant į kiekvieno mokinio galimybes, poreikius, gebėjimus ir ateities perspektyvas, teikti kokybišką, efektyvią ir lanksčią socialinę, pedagoginę pagalbą skirtingų gebėjimų bei poreikių mokiniams, bendradarbiaujant su mokytojais, mokyklos administracija, mokinių tėvais bei pagalbą teikiančiomis institucijomis.

**SOCIALINIO PEDAGOGO VEIKLA:**

* Padeda mokiniams adaptuotis mokykloje;
* Teikia mokiniams reikalingas socialines pedagogines paslaugas;
* Padeda spręsti mokinių lankomumo, užimtumo, elgesio ir socialines problemas;
* Atstovauja ir gina vaiko teises mokykloje ir užjos ribų;
* Vykdo prevencines programas;
* Padeda tėvams ugdyti savo vaiką, suprasti jo socialinius ir psichologinius poreikius, jų tenkinimo svarbą. Informuoja tėvus apie jų teisę gauti socialinę pedagoginę pagalbą.
* Siekiant užtikrinti vaiko gerovę bendradarbiauja su įvairiomis institucijomis.

**SOCIALINIO PEDAGOGO FUNKCIJOS :**

* Įvertinimo (renka informaciją, analizuoja, daro išvadas);
* Konsultacinė (pataria, padeda, konsultuoja);
* Vadybinė (organizuoja, telkia, planuoja, priima sprendimus ir už juos atsako);
* Korekcinė (skatina, įgalina, padeda adaptuotis, aktyvina, mobilizuoja).
* Šviečiamoji (informuoja, moko, aiškina);
* Koordinacinė (palaiko ryšius, siunčia-perduoda informaciją);
* Prevencinė (numato neigiamus reiškinius, poelgius ir padeda jų išvengti);
* Teisinė (atstovauja, gina vaiko interesus);
* Socialinio ugdymo.

**VEIKLOS FORMOS:**

* Individualus, grupinis darbas su mokiniais, tėvais, mokytojais;
* Komandinis darbas, darbas komisijose, grupėse;
* Tiriamoji veikla.